Diari Oficial de la Generalitat Valenciana


Sumari del DOGV 9542, del 27-02-2023 (2023/1703)

RESOLUCIÓ de 16 de febrer de 2023, de la Secretaria Autonòmica de Seguretat i Resposta a les Emergències, per la qual s'atorguen els V premis taurins de la Comunitat Valenciana «Va de Bous».
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9542

Data del DOGV
:   27-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1703


Data del document
:   16-02-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * distinció honorífica

RESOLUCIÓ de 16 de febrer de 2023, de la Secretaria Autonòmica de Seguretat i Resposta a les Emergències, per la qual s'atorguen els V premis taurins de la Comunitat Valenciana «Va de Bous». [2023/1703]  
Per Ordre 14/2014, de 15 de desembre, de la Conselleria de Governació i Justícia, es van crear els premis taurins de la Comunitat Valenciana (DOGV 7429, 23.12.2014). Aquesta ordre estableix les dues categories dels premis així com, respectivament, la composició dels dos jurats existents.  
Per Resolució de 9 de febrer de 2023, la Secretaria Autonòmica de Seguretat i Resposta a les Emergències va designar els membres dels jurats.  
En aquest context i en compliment dels disposat en els articles 5 i 6 de la referida ordre, els dos jurats es van reunir el dia de febrer de 2023 a l'efecte, respectivament en cada categoria, de fer la presentació de propostes, motivar els mèrits de cada candidatura i proclamar els guardonats.  
De cada reunió es va alçar la corresponent acta, en la qual va quedar constància de les diferents alternatives presentades i de les raons que justificaven cada opció, així com del sentit dels acords adoptats.  
Atés l'acord dels jurats, per a cadascuna de les dues categories, i en virtut de l'indicat en l'Ordre 14/2014, de 15 de desembre, en relació amb l'article 12 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Atorgar els V premis taurins de la Comunitat Valenciana «Va de Bous» a:  
- Categoria «Espectacles taurins en plaça de bous»: Luis Francisco Esplá Mateo.  
- Categoria «Espectacles taurins en plaça de bous»: Jordi Pérez Plasencia, «El Niño de las Monjas».  
- Categoria «Espectacles taurins en plaça de bous»: plaça de bous de Bocairent.  
- Categoria «Festejos taurins tradicionals (Bous al carrer)»: Ramón Bellver Santamaría.  
- Categoria «Festejos taurins tradicionals (Bous al carrer)»: municipi de L'Alcora.  
- Reconeixement especial per la seua trajectòria professional: Antoni Gázquez Montore (director de l'Escola Taurina de València).  
  
Segon  
Els premis taurins de la Comunitat Valenciana tindran caràcter honorífic i consistiran en el lliurament d'una escultura, a manera de trofeu.  
  
Contra la present resolució que no posa fi a la via administrativa, podrà interposar-se recurs d'alçada davant la titular de la Conselleria de Justícia, Interior i Administració Pública, en el termini d'un mes comptat des de l'endemà de la notificació, d'acord amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que s'hi considere oportuna.  
  
València, 16 de febrer de 2023.- El secretari autonòmic de Seguretat i Resposta a les Emergències: José María Ángel Batalla.